钦定古今图书集成/方舆汇编/边裔典/第110卷 > 《明一统志》 > 北国山川
## 钦定古今图书集成/方舆汇编/边裔典/第110卷 > 《明一统志》 > 北国山川

阴山　东西千馀里，草木茂盛，多产禽兽。汉时“冒顿
单于依阻其中，治作弓矢。后武帝夺其地，匈奴入寇，
无所隐蔽，过此未尝不哭。”

狼居胥山　汉骠骑将军霍去病出代二千馀里，与
匈奴左贤王接战，得胡首虏七万馀人。左贤王将遁，
乃封狼居胥山而还。

《窴颜山》，　即匈奴筑城，居汉降将赵信处。骠骑将军
霍去病以轻骑追虏至此，得匈奴积粟食军，留一月，
烧其馀粟以归。

《浚稽山》，　山有二匈奴多分居之。汉将李陵以步卒
五千击虏，至此，营于两山间。虏见汉军少，直前就营。
陵博战败之。虏还走山上，汉军追杀数千人。

燕然山　去塞三千馀里，后汉车骑将军窦宪率羌
胡兵出塞，与匈奴战于稽落山，大破之，斩获甚众，宪
遂登此山，勒石纪功。令《班固铭》曰：“铄王师兮征荒裔，
剿凶虐兮截海外。敻其邈兮亘地界，封神兵兮建隆
碣，熙帝载兮振万世。”

金微山，　去塞可五千馀里，窦宪遣兵大破北匈奴
于此。自汉出师，未尝至此。

都斤山，　突厥可汗常处于此。其西五百里有高山
迥出，无草树，谓“勃登凝黎”，犹夏言“地神”也。

不峏罕山，　斡难河源出于此。昔有苍白狼遇惨白
鹿于此山生子，名“巴塔赤罕”，后为蒙古部，即元氏之
祖。

迭里温孛答山，　近斡难河，即元太祖铁木真生处。
撤撤儿山，　本朝洪武中，总兵官周兴征胡，自元者
河追至此山下，大破之。

禽胡山　洪武中，王师尝禽乃儿不花于此，因名。永
乐八年，车驾征虏至此。

白云山　永乐八年，六军营于此，时四山云气洁白
如练，因赐今名。

苍山　一名“苍山峡。”永乐八年，驻跸于此。

沙岭　永乐二十一年，车驾北征，驻跸于此。

凌霄峰，　永乐八年，车驾征虏，登绝顶，望漠北顾侍
臣曰：“元盛时皆民居，今万里萧条，惟见风埃沙草耳。”
立马峰，　永乐八年，车驾次元石坡，制铭勒于是峰
之石曰：“惟日月明，惟天地寿，勒铭元石，与之悠久。”
班朱尼河，　元太祖初起兵至此，河水方浑，饮之以
誓众曰：“他日当记曾同此艰难。”

饮马河　旧名胪朐河，永乐八年驻跸，赐名。傍有“杀
虎城”，乃清远侯王友统守营兵所筑。

元冥河，　旧名“斡难河”，元太祖兴于此。永乐中，赐今
名。时追虏至此，大败之。虏本雅失里穷蹙，以十骑遁
去。

清尘河　旧名“古儿札河”，永乐中驻跸，改今名
“阔阔纳浯儿海。”　元太祖为诸部推戴称帝于此。
《蒙山海》，　在速儿温都儿之地，其水清冽。永乐十二
年，车驾次此。

《他人水》，　突厥可汗常以五月中旬集此，拜祭天地
神应泉，　地名清水源，永乐中驻跸于此，去营三里
许，平地涌泉，高数尺，味甘冽，士马饮之不竭，因赐今
名。

清流泉　永乐八年驻跸于此。